Kirbaičiai

Kirbaičiai – kaimas Šiaulių rajono savivaldybėje, 8 km į pietryčius nuo Šiaulių, prie kelio Kairiai–Šilėnai, Gudelių ežero rytiniame krante.

 Etimologija 

Vietovėms, kur buvo įkuriami kaimai, pavadinimus parinkdavo matininkai, bet apgalvotai, kad pavadinimas atitiktų kaimui parinktą vietą. Kartais kaimo pavadinimas kildavo iš gyventojų pavardės (pravardės), kartais – iš vietovei būdingų bruožų. Kirbaičių kaimo pavadinimas greičiausiai kilo nuo senovinio (dabar nebevartojamo) žodžio kirba, kuriuo buvo vadinamos klampynės, liūnai. Pavyzdžiui, Simonas Daukantas: Jonas, bevažiuodamas iš miško, įklimpo kirbon su ratais... o tarp jų versmėtos kirbos burgėjo, jau ežerai tyvuliavo. Vieta, parinkta Kirbaičių kaimui iš tiesų buvo labai šlapia, su nuolat telkšančiomis balomis, balutėmis ar liūnais. Anot senolės Marijonos Augienės anūkės Marijos prisiminimų, „jų žemėje Žuvynės liūnas buvęs toks klampus, kad ant jo nebuvo galima užlipti. Jis žiemą užšaldavo tik per didžiuosius šalčius. Kartą karvė buvo įkritusi, tai vos beišgelbėjo.“ Niekada neišdžiūstantis Skalvys, klampynės Morkūnų, Vaitiekūnų, Augių žemėse, amžius tekėję Paversmių šaltiniai ir paežerių pelkynai primena, kokios šlapios buvo Kirbaičių žemės. Daugelį jų nusausino apie 1960 m. atlikta melioracija.Stasė Pauliukaitė-Šiaudkulienė. psl. 8–9.

 Istorija 

Kaimo dalį 1950 m. užėmė rusų kariuomenė, kai buvo statomas naujasis Zoknių aerodromas. Vėliau iškeldinti ir kiti gyventojai. 1950–1991 m. kaimo žemė priklausė kolūkiui „Didysis spalis“.Šiaulių rajono gamtos, istorijos ir kultūros paminklų žemėlapis. Lietuvos TSR žemės ūkio ministerija, Respublikinis žemėtvarkos projektavimo institutas, 1982 m.

 Gyventojai 

 Šaltiniai 

Kategorija:Šiaulių rajono savivaldybės gyvenvietės